作者:無名氏
標題:沁園春
內容:五獄三光，孕秀精神，時生俊髦。看出匣鋒芒，備施盤錯，濟川力量，歷試風濤。直卷經綸，十徵不就，爭羨先生出處高。徜徉處，有晉公綠野，陶令東皋。精神翰墨遊遨。無一點風霜上鬢毛。不訪蓬萊，遍搜仙藥，不登閬苑，三摘蟠桃。灑灑丰姿，稜稜標緻，長對梅花雪裡梢。青如許，與老松蒼竹，定歲寒交。